OPIS PREDMETA NABAVE:
Predmet nabave je usluga promidžbe i vidljivosti za projekt „Biciklističke staze Grada Osijeka 2021.-2027.“.
Usluga promidžbe i vidljivosti obuhvaća oblikovanje i izradu promotivno informativnih sadržaja, što obuhvaća potrebne promidžbene aktivnosti sukladno Komunikacija, informiranje i vidljivost EU projekata u razdoblju 2021.-2027. Razdoblje provedbe projekta Biciklističke staze Grada Osijeka 2021.-2027. IP.2.1.03.0006 je do 3. veljače 2026. godine. Projekt Biciklističke staze Grada Osijeka 2021.-2027. financira se iz programa Integrirani teritorijalni program 2021.-2027.
Rok isporuke: za vrijeme trajanja Ugovora o dodjeli bespovratnih sredstava – do 3. veljače 2026. godine.
Ova aktivnost obuhvaća razne oblike promidžbe i vidljivosti projekta.  Aktivnosti uključuju: 
1.    Izrada vizualnog identiteta projekta
2.    Izrada promotivnih materijala (trajne ploča, privremene informacijska ploča, rolo baner, projektni letak, promotivne majice, promotivne kape šilterice, promotivni kišobrani, promotivna svijetla za bicikle, promotivni USB stick, izrada digitalne karte biciklističkih staza u gradu Osijeku s QR kodom, naljepnica s QR kodom) 
3.    Informativno-promotivna medijska kampanja (Oglašavanje u medijima - PR članci u tiskanim i internetskim izdanjima nacionalnih dnevnih listova); Oglašavanje na društvenim mrežama – Facebook i Instagram, organizacija javnih događanja (početna i završna konferencija projekta)).
Detaljan opis obveza Izvršitelja
Sve aktivnosti iz projektnog zadatka potrebno je provesti u skladu s EU Uputama za korisnike:  
https://eufondovi.gov.hr/komunikacija-informiranje-i-vidljivost-eu-projekata-u-razdoblju-2021-2027/
Svaka aktivnost i vizual koju će osmisliti ili izraditi odabrani ponuditelj mora biti odobrena od Naručitelja. Naručitelj će imati pravo promjene koncepta i odabrani ponuditelj će biti dužan nuditi nova rješenja dok ih Naručitelj ne prihvati.
Manja odstupanja i dopune u količinama, formatima i/ili odabiru materijala moguće su u toku provedbe ugovora uz uvjet da ukupna cijena ne prelazi ugovorenu jediničnu cijenu usluga u stavci troškovnika ponuditelja. 
Izvršitelj je dužan manja odstupanja dostaviti Naručitelju u obliku zahtjeva za izmjenom s obrazloženjem o postizanju jednakih ili boljih specifikacija od onih zahtijevanih ovim Projektnim zadatkom. Za sva odstupanja od Projektnog zadatka Izvršitelj je dužan ishoditi prethodno odobrenje Naručitelja.
Izvršitelj je u obvezi i odgovoran je za osmišljavanje i provođenje mjera Informiranja, komunikacije i vidljivosti projekta sukladno navedenom Komunikacija, informiranje i vidljivost EU projekata u razdoblju 2021.-2027. i nadležnih ministarstava te je također obvezan upozoriti Naručitelja te predložiti provođenje dodatnih potrebnih mjera koje nisu specificirane prethodno opisanim obvezama i aktivnostima ili ostalim zahtjevima iz projektnog  zadatka.
Svrha ugovora o uslugama informiranja javnosti i vidljivosti Projekta sufinanciranog EU sredstvima je informirati ciljanu javnost o ciljevima projekta i pojačati njegovu vidljivost te osigurati provedbu projekta u ovom dijelu u skladu s uvjetima postavljenim od strane EU, kroz provedbu sljedećih aktivnosti:
1. VIZUALNI IDENTITET PROJEKTA 

1.1. Vizualni identitet projekta – idejno i izvedbeno rješenje vizualnog identiteta s uključenim aplikacijama na komunikacijske alate projekta. – 1 komplet

2. PROMOTIVNI MATERIJALI (UKLJUČUJUĆI I GRAFIČKO RJEŠENJE) 
U skladu s pravilima komunikacije, informiranja i vidljivosti EU projekata u razdoblju 2021.-2027., a koja uključuju vizualni i grafički dizajn ukupnih projektnih materijala uključujući izradu koncepta i kompletnog sadržaja, dizajn i grafička priprema, tisak, koordinacija dobavljača te nabava, koordinacija produkcije (dotisak logotipa u skladu s EU Uputama za korisnike), kontrola kvalitete i isporuka promotivnih materijala o svrsi i ciljevima projekta i ulozi EU u njegovom sufinanciranju. Sadržaj mora biti predstavljen na jasan i razumljiv način, prilagođen lokalnoj zajednici i medijima. Sadržaj mora biti izrađen stručno i na visokoj profesionalnoj razini te mora obuhvaćati sve relevantne projektne informacije i ulogu EU u projektu.
Promotivni materijali koje je potrebno izraditi, količine i tehničke karakteristike:

2.1. Trajna ploča – Izrada i postavljanje trajnih ploča (dimenzije min. 65x50 cm, materijal inox ili mesing; tehnika izrade: sitotisak UV bojama ili graviranje, te ispuna gravure bojom, zaštita boje pečenjem na visokoj temperaturi), odnosno sukladno pravilima komunikacije, informiranja i vidljivosti EU projekata u razdoblju 2021.-2027. - 4 komada
2.2. Privremena informacijska ploča - Izrada i postavljanje privremenih informacijskih ploča, dimenzije 65x50 cm, a sadržaj na njoj obavezno je jasno vidljiv, razumljiv i otisnut u boji sukladno pravilima komunikacije, informiranja i vidljivosti EU projekata u razdoblju 2021.-2027. - 4 komada
2.3. Rolo baner sa svim informacijama o Projektu na hrvatskom jeziku, visina: 200 cm, širina: 100 cm - 2 komada
2.4. Kabanica s kapuljačom od otpornog PVC-a s toplinski zavarenom završnom obradom. S kopčanjem na gumb i 2 prednja džepa – 100 komada
2.5. Promotivne majice – s oznakama projekta sukladno izrađenom vizualnom identitetu projekta te u skladu s pravilima vidljivosti EU projekta – 100 komada
2.6. Promotivne kape šilterice - s oznakama projekta sukladno izrađenom vizualnom identitetu projekta te u skladu s pravilima vidljivosti EU projekta – 100 komada
2.7. Promotivni kišobrani - s oznakama projekta sukladno izrađenom vizualnom identitetu projekta te u skladu s pravilima vidljivosti EU projekta – 100 komada
2.8. Promotivna svijetla za bicikle - s oznakama projekta sukladno izrađenom vizualnom identitetu projekta te u skladu s pravilima vidljivosti EU projekta – 100 komada
2.9. Promotivni USB stick - s oznakama projekta sukladno izrađenom vizualnom identitetu projekta te u skladu s pravilima vidljivosti EU projekta – 100 komada
2.10. Izrada digitalne karte biciklističkih staza u gradu Osijeku s QR kodom – 1 komplet
2.10. Naljepnica s QR kodom –  dimenzija 15x15 cm, otporna na klimatske uvjete, svako skeniranje preusmjerava posjetitelje na digitalnu kartu biciklističkih staza u gradu Osijeku – 30 komada

3.	INFORMATIVNO-PROMOTIVNA MEDIJSKA KAMPANJA
3.1. Oglašavanje u medijima - PR članci u tiskanim i internetskim izdanjima nacionalnih i lokalnih dnevnih listova u okviru koje će Naručitelj i ostali dionici upoznati svoje korisnike, opću javnost i medije s aktivnostima projekta, a radi jačanja vidljivosti projekta – 1 komplet
3.2. Oglašavanje na društvenim mrežama – Facebook i Instagram koristeći vizualni identitet projekta, a radi jačanja vidljivosti projekta – 1 komplet
3.3. Organizacija javnih događanja - početna i završna konferencija projekta, na početnoj će se konferenciji upoznati korisnike, opću javnost i medije s aktivnostima projekta i predviđenim vremenskim planom realizacije projekta, a na završnoj konferenciji predstavit će se ostvareni rezultati i tijek provedbe projekta. Organizacija i priprema obuhvaća: definiranje agende, podjelu promotivnih materijala, izrada poziva i drugih materijala, angažiranje moderatora, logistiku, ozvučenje, veliki ekran minimalnih dimenzija 5 m x 3 m , catering za 20 osoba. Tip događanja: promotivno - edukacijsko događanje. Ciljana skupina: mediji, projektni dionici i opća javnost. – 1 komplet

Izrada projektnih materijala mora biti u skladu s procedurama nabave u postupku odabira dobavljača za projektne materijale u skladu s nacionalnim i EU pravilima te ispunjavati svrhu ugovora.
Pružatelj usluga, pružit će podršku Naručitelju u cilju uspješnog ostvarenja ciljeva Projekta, odnosno uspješne provedbe Projekta u vremenskom i proračunskom okviru sukladno Sporazumu o dodjeli bespovratnih sredstava, kao i svih potrebnih koraka kojih se Naručitelj, kao korisnik bespovratnih sredstava EU, obvezao pridržavati, pravila za komunikaciju i vidljivosti projekata sufinanciranih sredstvima EU.
Sve navedene aktivnosti ponuditelj je dužan provoditi za vrijeme trajanja Ugovora o dodjeli bespovratnih sredstava i odobrenja Završnog Zahtjeva za nadoknadom sredstava. 
CPV oznaka predmeta nabave: 79416000-3 Usluge na području odnosa s javnošću
PLAĆANJE
Obračun isporučene usluge vršit će se na osnovu stvarno isporučene količine i prema jediničnim cijenama i ukupnim cijenama iz Troškovnika. Plaćanje će se vršiti temeljem ispostavljenih računa nakon izvršene usluge i preuzimanja iste od strane Naručitelja. Plaćanje se vrši  doznakom na račun Izvršitelja, podugovaratelja i članova zajednice gospodarskih subjekata, kako je primjenjivo.
Plaćanje se vrši putem računa koje Ponuditelj dostavlja naručitelju, temeljem sklopljenog ugovora o javnoj nabavi, najkasnije u roku od 30 dana po primitku odobrenja naručitelja.  
KRITERIJ ODABIRA NAJPOVOLJNIJE PONUDE

Kriterij za odabir je ekonomski najpovoljnija ponuda.

Kriteriji za odabir ekonomski najpovoljnije ponude i njihov relativan značaj:

	Red.
broj
	Kriterij
	Broj bodova

	1.
	Cijena ponude
	40

	2.
	Iskustvo ključnog stručnjaka (voditelja tima)
	60

	
	Maksimalni broj bodova
	100



1.Cijena ponude 

Naručitelj kao jedan od kriterija određuje cijenu ponude. Maksimalni broj bodova koji ponuditelj može dobiti prema ovom kriteriju je 40 bodova. 

Ponuda sa najnižom cijenom dobit će maksimalan broj bodova, 40 bodova. Bodovna vrijednost prema ovom kriteriju izračunava se prema sljedećoj formuli: 

C = Cmin x 40 / Cp 

C - broj bodova koje je ponuda dobila za ponuđenu cijenu (zaokruženo na dvije decimale) 
Cmin - najniža cijena ponuđena u postupku javne nabave 
Cp - cijena ponude koja je predmet ocjene 
40,00 – maksimalni broj bodova 

2. Iskustvo nominiranog ključnog stručnjaka (voditelja tima)
Naručitelj kao drugi kriterij određuje specifično iskustvo stručnjaka kojeg ponuditelj nominira kao voditelja tima. Prema kriterijima bodovanja stručnjaka navedenima u tablici u nastavku ponuda može ostvariti maksimalan broj bodova 60.
Bodovna vrijednost prema ovom kriteriju izračunava se prema sljedećoj formuli:
	
	Specifično iskustvo stručnjaka 
	Broj/ vrijednost kriterija
	Bodovi prema kriteriju 
	Maksimalno bodova za kriterij

	Ključni stručnjak 1. – Voditelj tima

	1.
	Broj projekata na kojima je stručnjak sudjelovao ili još uvijek sudjeluje u ulozi voditelja tima za promidžbu i vidljivost projekta minimalne vrijednosti projekta u iznosu od 400.000,00 EUR koji je sufinanciran sredstvima EU fondova ili sredstvima drugih međunarodnih izvora financiranja ili proračunskim sredstvima JLP(R)S ili RH. 
U obzir se uzimaju završeni projekti i projekti u provedbi.   
	1 – 2 projekata
	10 bodova
	Maksimalno 60 bodova

	
	
	3 – 4 projekata
	20 bodova
	

	
	
	5 – 6 projekata
	30 bodova
	

	
	
	7 – 8 projekata
	40 bodova
	

	
	
	9 – 10 projekata
	50 bodova
	

	
	
	11 i više projekata 
	60 bodova
	

	UKUPNO maksimalno 60 bodova



Stručnjak specifično iskustvo prikazuje u popisu projekata navodeći izravan kontakt naručitelja tih usluga kod kojeg naručitelj može provjeriti istinitost navoda.

